b'\n_START_ARTICLE_\nLentopallon SM-liigakausi 1998\xe2\x80\x931999\n_START_PARAGRAPH_\nLentopallon miesten SM-liigassa kaudella 1998-1999 pelasi yhdeks\xc3\xa4n joukkuetta, joista nelinkertaisen sarjan j\xc3\xa4lkeen kahdeksan parasta jatkoi pudotuspeleihin. Suomen Lentopallo-otteluihin otettiin tilap\xc3\xa4isesti k\xc3\xa4ytt\xc3\xb6\xc3\xb6n ns. jaksopelisysteemi, jossa yksi jakso koostui kahdesta pitk\xc3\xa4st\xc3\xa4, 25 pisteeseen pelattavasta er\xc3\xa4st\xc3\xa4, ja n\xc3\xa4iden menness\xc3\xa4 tasan yhdest\xc3\xa4 7 pisteeseen katkeavasta katkaisuer\xc3\xa4st\xc3\xa4. Jokaisessa er\xc3\xa4ss\xc3\xa4 tarvittiin kuitenkin kahden pisteen ero er\xc3\xa4voiton saavuttamiseksi. Ottelu koostui kahdesta samanlaisesta jaksosta ja mik\xc3\xa4li kumpikin joukkue voitti yhden jakson pelattiin ratkaiseva er\xc3\xa4, joka katkesi 15 pisteeseen. Suomen sarjojen lis\xc3\xa4ksi menetelm\xc3\xa4 oli k\xc3\xa4yt\xc3\xb6ss\xc3\xa4 my\xc3\xb6s vuoden 1998 PM-kilpailuissa. T\xc3\xa4ll\xc3\xb6in er\xc3\xa4voitto irtosi 21 pisteell\xc3\xa4. T\xc3\xa4st\xc3\xa4 l\xc3\xa4htien my\xc3\xb6s jokaisesta voitetusta pallosta sai pisteen koko ottelun aikana, kun aikaisemmin nelj\xc3\xa4ss\xc3\xa4 ensimm\xc3\xa4isess\xc3\xa4 er\xc3\xa4ss\xc3\xa4 joukkue oli saanut pisteit\xc3\xa4 vain voittaessaan pallon omasta aloituksestaan.'